הקבינט של אנדשון

הקבינט של אנדשון (בשוודית: regeringen Andersson) הוא כינויה של ממשלת שוודיה (ה-56 במניין, ממשלת מיעוט), בראשותה של חברת הפרלמנט השוודי מגדלנה אנדשון, שהיא ראש הממשלה האישה הראשונה בהיסטוריה של שוודיה. הממשלה הוצגה ב-30 בנובמבר 2021, וזכתה לאמון הריקסדאג שנבחר בבחירות שנערכו ב-9 בספטמבר 2018. בבחירות אלה זכתה רשימת מפלגת הפועלים הסוציאל-דמוקרטית של שוודיה (מפלגת השלטון היחידה) ב-100 מושבים (כ-29%).

בממשלה מכהנים, כולל ראש הממשלה, 23 שרים: 11 גברים ו-12 נשים. כך יש בה גם רוב נשי וגם ראש ממשלה אישה ראשונה בהיסטוריה. הממשלה מורכבת מסיעה אחת בלבד: מפלגת הפועלים הסוציאל-דמוקרטית של שוודיה, שזכתה ב-100 מושבים בלבד מתוך 349, אך נהנית מאמונם של 176 חברי פרלמנט (אקטיבית ובהימנעות), מול 173 מתנגדים אקטיביים. לפיכך, הקבינט של אנדשון עשוי להיות אחת הממשלות החלשות ביותר בהיסטוריה של שוודיה. עם זאת, התנגדותם האקטיבית של מרבית חברי הפרלמנט לממשלה בשיתוף השוודים הדמוקרטים הקנתה לקבינט החדש את זכות קיומו והוא זכה לאמונם של הריקסדאג ושל מלך שוודיה ב-29 וב-30 בנובמבר 2021.

 רקע להקמת הממשלה 

מספר חודשים לאחר בחירות 2018 הוקמה ממשלת לוון השנייה, בתמיכת המפלגה הסוציאל-דמוקרטית ומפלגת הירוקים, ובהימנעות של מפלגת המרכז. ביולי 2021 נפלה הממשלה בעקבות הצבעת אי-אמון שבה תמכה מפלגת השמאל, דבר שגרם לסבב התייעצויות חדש ולהקמת ממשלת לוון השלישית, בהרכב זהה, שבועות לאחר מכן. באוגוסט אותה שנה התראיין ראש הממשלה סטפן לוון לראשות השידור השוודית, ובמהלך הראיון הצהיר כי בדעתו לפרוש ממשרת ראש הממשלה "במהלך הסתיו הקרוב". המהלך אכן יצא לפועל בתחילת נובמבר, עת התפטר לוון מתפקידו כמנהיג מפלגת הסוציאל-דמוקרטים, ומגדלנה אנדשון נבחרה לכהן בתפקיד במקומו. כשבועיים לאחר התפטרותו מתפקידו במפלגה, הגיש לוון את התפטרותו ממשרד ראש הממשלה ליושב ראש הפרלמנט, אנדריאס נורלין.

לאחר סבב התייעצויות של נורלין עם נציגי הסיעות השונות בפרלמנט, העניק נורלין את המנדט להקמת ממשלה לאנדשון. ב-24 בנובמבר, שכונה "יום רביעי הגדול" (superondsdag), הפרלמנט הסמיך את אנדשון להקים את ממשלתה, מה שהפך אותה לאישה הראשונה בהיסטוריה השוודית שזוכה להכרת הפרלמנט ושוודיה חדלה להיות המדינה היחידה מבין המדינות הנורדיות בה לא נבחרה מעולם ראש ממשלה אישה. הקואליציה שהייתה עתידה לקום כללה את שתי השותפות המסורתיות בגוש השמאל השוודי, הסוציאל-דמוקרטים והירוקים, בברית שנודעה בשם האדומים-ירוקים (De rödgröna). כשבע וחצי שעות לאחר ההצבעה, נפלה הצעת התקציב של הממשלה החדשה, ובמקומה עבר תקציב שהציעה האופוזיציה, דבר שהוביל את הירוקים לפרוש מהקואליציה. בעקבות פרישת הירוקים, ולפי החוק השוודי, נאלצה אנדשון להתפטר מהתפקיד, ולוון נותר ראש הממשלה בפועל (acting), דבר שהוביל לכאוס פוליטי מאחר שלא קרה מעולם קודם לכן. שבוע לאחר מכן, התנצל יושב ראש מפלגת הירוקים בראיון שהעניק לאפטונבלודט, ואמר שהם "היו נאיבים".

בימים חמישי ושישי התקיימו סבב שיחות חדש על ידי נורלין, וביום שני שלאחר מכן, ב-29 בנובמבר, בתמיכת המפלגה הסוציאל-דמוקרטית ובהימנעות של סיעות הירוקים, השמאל והמרכז (173 מתנגדים, 101 תומכים), אנדשון קיבלה את הכרת הפרלמנט לממשלה חדשה, הפעם כממשלת מיעוט בהרכב של המפלגה הסוציאל-דמוקרטית בלבד. ביום שלישי, 30 בנובמבר, פרסמה אנדשון את שמות חברי הקבינט המיועד.

סיעות הקואליציה
 סיעהמספר מנדטיםמספר השרים משרדי השרים תחילת חברות בממשלה סיום חברותהסוציאל-דמוקרטים10023משרד ראש הממשלה, משרד המשפטים, משרד החוץ, משרד ההגנה, משרד הבריאות והרווחה, משרד האוצר, משרד החינוך והמחקר, המשרד לאיכות הסביבה והאנרגיה, משרד התעשייה, משרד התעסוקה, משרד התרבות30 בנובמבר 2021

מספר חברי הריקסדאג החברים בקואליציה
 100 חברי פרלמנט מ-30 בנובמבר 2021.
 תמיכה חיצונית, אקטיבית ופסיבית, של מפלגת השמאל, הירוקים ומפלגת המרכז (173 מתנגדים בלבד, מתוך 349 חברי פרלמנט).

הרכב הממשלה
שרים
 שם סיעה משרד תפקיד תאריך תחילת כהונה תאריך סיום כהונה תמונה מגדלנה אנדשון הסוציאל-דמוקרטים משרד ראש הממשלה ראש הממשלה 30 בנובמבר 2021100px|מרכז האנס דולגרין הסוציאל-דמוקרטים משרד ראש הממשלה השר לענייני האיחוד האירופי 30 בנובמבר 2021100px|מרכז אן לינדה הסוציאל-דמוקרטים משרד החוץ שרת החוץ 30 בנובמבר 2021100px|מרכז אנה הלברי הסוציאל-דמוקרטים משרד החוץ השרה לשיתוף פעולה נורדי 30 בנובמבר 2021100px|מרכז מטילדה ארקרנס הסוציאל-דמוקרטים משרד החוץ  30 בנובמבר 2021100px|מרכז פיטר הולטקוויסט הסוציאל-דמוקרטים משרד ההגנה שר ההגנה 30 בנובמבר 2021100px|מרכז לינה הלנגרין הסוציאל-דמוקרטים משרד הבריאות והרווחה שרת הבריאות והרווחה 30 בנובמבר 2021100px|מרכז ארדלאן שכאראבי הסוציאל-דמוקרטים משרד הבריאות והרווחה 30 בנובמבר 2021100px|מרכז מיקאל דומברי הסוציאל-דמוקרטים משרד האוצר שר האוצר 30 בנובמבר 2021100px|מרכז מקס אלייר הסוציאל-דמוקרטים משרד האוצר 30 בנובמבר 2021100px|מרכז אידה קרקיאניאן הסוציאל-דמוקרטים משרד האוצר 30 בנובמבר 2021100px|מרכז אנא אקסטרם הסוציאל-דמוקרטים משרד החינוך והמחקר שרת החינוך 30 בנובמבר 2021100px|מרכז לינה שילבלום הסוציאל-דמוקרטים משרד החינוך והמחקר 30 בנובמבר 2021100px|מרכז אניקה סטרנדהל הסוציאל-דמוקרטים המשרד לאיכות הסביבה והאנרגיה שרת איכות הסביבה 30 בנובמבר 2021100px|מרכז קרל-פיטר תוראלדסון הסוציאל-דמוקרטים משרד התעשייה (כללי) שר התעשייה 30 בנובמבר 2021100px|מרכז אנה-קרן סטרברי הסוציאל-דמוקרטים משרד התעשייה (כללי) 30 בנובמבר 2021100px|מרכז ינט גוסטבסדוטר הסוציאל-דמוקרטים משרד התרבות שרת התרבות 30 בנובמבר 2021100px|מרכז אווה נודמרק הסוציאל-דמוקרטים משרד התעסוקה שרת התעסוקה (העבודה) 30 בנובמבר 2021100px|מרכז יוהאן דניאלסון הסוציאל-דמוקרטים משרד התעסוקה 30 בנובמבר 2021100px|מרכז תומאס אינרוט הסוציאל-דמוקרטים משרד התשתיות שר התשתיות 30 בנובמבר 2021100px|מרכז ח'שיאר פרמאן-בר הסוציאל-דמוקרטים משרד התשתיות 30 בנובמבר 2021100px|מרכז

נתונים סטטיסטיים
הנתונים שלהלן מתייחסים להרכב הממשלה ביום הצגתה, ב-30 בנובמבר 2021:
 מספר השרים: 23 (כולל ראש הממשלה)
 מספר הגברים: 11 שרים
 מספר הנשים: 12 שרות
 מספר שרים ילידי מדינות זרות (ילידי בריטניה ואירן): 2 שרים

גלריה

קישורים חיצוניים

הערות שוליים

קטגוריה:ממשלת שוודיה
קטגוריה:שוודיה: פוליטיקה